Στις πηγές απαντούν συχνά παράπονα και κατηγορίες για κακοδιοίκηση, για άδικη κατανομή των φόρων και των κοινοτικών εισφορών και για πάσης φύσεως αδικίες που οδηγούσαν πολλούς στην εξαθλίωση. Oι κοτζαμπάσηδες, οι οποίοι σύμφωνα με σουλτανικό φιρμάνι του 1755 εθεωρούντο εντελώς απαραίτητοι για την είσπραξη του κεφαλικού και άλλων φόρων, καθώς και άλλοι κοινοτικοί άρχοντες, εκμεταλλεύονταν τη θέση τους για να εισπράξουν, με διάφορες προφάσεις, μεγαλύτερα από τα κανονικά ποσά. Tο γεγονός αυτό προκαλούσε διαμαρτυρίες, αποδέκτης των οποίων γινόταν συχνά και η ίδια η Πύλη.